Iktatószám: HIV/21900-12/2023.

Napirend sorszáma:

**Előterjesztés**

**Hévíz Város Önkormányzatának Képviselő-testülete**

**2023. december 15-ei nyilvános ülésére**

Tárgy: Hévíz Város Önkormányzat Szociális Szolgáltatástervezési

Koncepciójának 2022-2023. évi felülvizsgálata

**Az előterjesztő:** Papp Gábor polgármester

**Készítette:** Varga András TASZII Intézményvezető

Bertalanné dr. Gallé Vera hatósági osztályvezető

**Megtárgyalta:** Szociálpolitikai Kerekasztal

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

A szociális igazgatásról és szociális ellátásokról szóló 1993. évi III. törvény (a továbbiakban Szoctv.) 92. § (3) bekezdése értelmében a legalább kétezer lakosú települési önkormányzat a településen, fővárosban élő szociálisan rászorult személyek részére biztosítandó szolgáltatási feladatok meghatározása érdekében – jogszabályban meghatározottak szerint – szolgáltatástervezési koncepciót készít. Amennyiben a települések egyes szociális feladataikat társulás keretében látják el, e szolgáltatások tekintetében a szolgáltatástervezési koncepciót a társulás készíti el.

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet (továbbiakban: Rendelet) 111/A § (5) bekezdése szerint a szolgáltatástervezési koncepció tartalmát az önkormányzat, illetve a társulás kétévente felülvizsgálja és aktualizálja

Hévíz Város Önkormányzata Képviselő-testülete a 264/2015. (X. 2.) számú határozatával fogadta el a Szociális Szolgáltatástervezési Koncepciót, amelynek a jogszabályban történő felülvizsgálata kétévenként megtörtént.

A Képviselő-testület legutóbb a 204/2021. (XI. 25.) számú határozatával döntött a Szociális Szolgáltatástervezési Koncepció (a továbbiakban: Koncepció) 2020/2021. évi felülvizsgálatáról, illetve annak elfogadásáról. Tekintettel arra, hogy a Koncepció elfogadásától eltelt 2 év, ezért szükséges annak felülvizsgálata és tartalmának aktualizálása.

A Koncepció felülvizsgálatát a Teréz Anya Szociális Integrált Intézmény vezetője készítette el.

A szociális szolgáltatástervezési koncepció a Szoctv. előírásainak figyelembevételével került kidolgozásra.

A Rendelet 111/A § (1) bekezdése értelmében a [Szoctv. 92. § (3) bekezdése](https://uj.jogtar.hu/) szerinti szolgáltatástervezési koncepció tartalmazza különösen

*a)* a lakosságszám alakulását, a korösszetételt, a szolgáltatások iránti igényeket,

*b)* az ellátási kötelezettség teljesítésének helyzetét, az ütemtervet a szolgáltatások biztosításáról,

*c)* a szolgáltatások működtetési, finanszírozási, fejlesztési feladatait, az esetleges együttműködés kereteit,

*d)* az egyes ellátotti csoportok, így az idősek, fogyatékos személyek, hajléktalan személyek, pszichiátriai betegek, szenvedélybetegek sajátosságaihoz kapcsolódóan a speciális ellátási formák, szolgáltatások biztosításának szükségességét.

Hévíz Város Önkormányzata az általa fenntartott Teréz Anya Szociális Integrált Intézmény keretében biztosítja a szociális alapszolgáltatásokat, a gyermekjóléti alapellátást és a szakosított ellátási forma keretében működteti az ápolást, gondozást nyújtó intézményt a (idősek otthona) a városban.

A szociális ellátórendszer a visszajelzések alapján megfelelően és hatékonyan működik, a jelen intézménystruktúrán történő változtatás nem indokolt. Mind emellett a szociálisan rászorult személyek részére települési támogatások állnak a rendelkezésére, melyek felülvizsgálata, a jövedelem határok aktualizálása folyamatos.

A Koncepció 2021. évi felülvizsgálatát követő időszakban az intézmény struktúrájában jelentős változás volt, hogy az ügyeleti, valamint védőnői feladat-ellátás állami irányítás alá került, ezen feladatok közvetlen ellátását az Országos Mentőszolgálat, illetve a Zala Vármegyei Szent Rafael Kórház felügyeli.

A felülvizsgált koncepció tartalmi előírásai Szoctv. 92. § (3) bekezdése szerint aktualizálásra kerültek az elmúlt két év adataival kiegészítve.

A Szoctv. értelmében a szolgáltatástervezési koncepciót az önkormányzat az elfogadást megelőzően véleményezteti az intézményvezetőkkel és a nemzetiségi önkormányzattal. A koncepció végleges változatának elfogadása során a kialakított véleményeket az önkormányzat lehetőség szerint figyelembe veszi.

A Szoctv. értelmében a 2000 fő feletti lakosságszámú települési önkormányzat vagy társulás, illetve a fővárosi önkormányzat jogszabályban meghatározottak szerint helyi szociálpolitikai kerekasztalt hoz létre. A szociálpolitikai kerekasztal évente legalább egy alkalommal ülést tart. Feladata különösen a szolgáltatástervezési koncepcióban meghatározott feladatok megvalósulásának, végrehajtásának folyamatos figyelemmel kísérése. A Szociálpolitikai Kerekasztal tagjai az intézményvezetők.

# A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet (a továbbiakban: Ör.) alapján a helyi szociálpolitikai kerekasztal polgármester által évente összehívott üléséről készült feljegyzést a Képviselő-testület soron következő ülésén tájékoztatóként felveszi és megtárgyalja azt.

A fentiek alapján 2023. december 12. napján a Szociálpolitikai Kerekasztal a koncepciót megtárgyalja és véleményezi, az erről készült feljegyzés utólag az előterjesztés 2. mellékleteként becsatolásra kerül. Amennyiben a Kerekasztal a koncepciót az alapkoncepcióval történő egységes szerkezetben történő felülvizsgált tervezetét elfogadásra javasolja, ezzel az Ör. 6. § (2) bekezdésben foglalt tájékoztatási kötelezettségének eleget tett.

A Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet 64. § (3) bekezdése alapján indokolt, elsősorban sürgős esetben, a polgármester bizottsági állásfoglalás nélkül is nyújthat be előterjesztést, melyet az előterjesztésben meg kell indokolni. A bizottsági tárgyalás nélküli benyújtást a napirend sürgős tárgyalása indokolja.

**Tisztelt Képviselő-testület!**

Kérem az előterjesztés megvitatását és a határozati javaslat elfogadását. A döntéshez egyszerű többség szükséges.

Mellékletek:

1. **melléklet:** Hévíz Város Önkormányzatának Szociális Szolgáltatástervezési Koncepciója
2. **melléklet:** Szociálpolitikai Kerekasztal üléséről készült feljegyzés

**2.**

# HATÁROZATI JAVASLAT

1. Hévíz Város Önkormányzat Képviselő-testülete a Hévíz Város Önkormányzatának Szociális Szolgáltatástervezési Koncepciójának a 2022-2023. évi felülvizsgálatát az 1. Melléklet szerint elfogadja.
2. A Képviselő-testület felkéri a Polgármestert, hogy a Szociális Szolgáltatástervezési Koncepció Hévíz Város honlapján történő közzétételéről gondoskodjon.

# Felelős: Papp Gábor polgármester

# Határidő: 2023. december 31.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Bertalanné dr. Gallé Vera | hatósági osztályvezető |  |  |
| Szintén László | Közgazdasági osztályvezető/pénzügyi ellenőrzés |  |  |
| dr. Tüske Róbert | jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás / feladat** | **aláírás** | **megjegyzés** |
| Varga András | TASZII intézményvezető |  |  |